gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4063, del 13-08-2001 (2001/7439)

Actuacions de judici de desnonament número 254/2000. Cèdula de notificació.
---------------------------------------------------------------------------

### Dades del document

Número de DOGV
:   4063

Data del DOGV
:   13-08-2001

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2001/7439


Organisme emissor
:   Jutjat de Primera Instància i Instrucció Número 5 de Benidorm

Tipus de document
:   Anunci

Actuacions de judici de desnonament número 254/2000. Cèdula de notificació. [2001/Q7439]
  
Mary Luz García Muñoz, secretària del Jutjat de Primera Instància i Instrucció número 5 de Benidorm, mitjançant aquest edicte, faig saber:
  
Que en aquest jutjat se segueixen actuacions de judici de desnonament número 254/2000, en els quals s'ha dictat la sentència que té l'encapçalament i decisió que literalment diu així:
  
«Sentència número 151/2000
  
Benidorm, 5 de desembre 2000
  
María Luz Jiménez Zafrilla, magistrada jutgessa del Jutjat de Primera Instància número 5 de Benidorm i partit, ha vist les actuacions de judici de desnonament número 254/2000, que se segueixen a instàncies del senyor José Nimes García, representat per la procuradora Pavía Botella i defés per la lletrada Ferrer Lloret, contra el senyor José López Lozano, sobre acció de desnonament per falta de pagament.
  
S'ha dictat la decisió següent:
  
 Que amb l'estimació íntegra de la demanda interposada per la procuradora Pavía Botella, en nom i representació del senyor José Nimes García, contra el senyor José López Lozano, declare resolt el contracte d'arrendament que lliga a ambdues parts sobre l'habitatge situat al carrer d'Alcalà, edifici Puerta del Sol, 7, sobreàtic, de Benidorm, i que pertoca el desnonament sol·licitat, i condemne la part demandada a desallotjar-lo, i que el deixe lliure, vacu i expedit i a disposició de la part actora, sota l'advertència de llançament a càrrec seu si no ho verifica en un termini legal, i amb expressa imposició de les costes processals reportades.
  
Aquesta resolució no és ferma i contra la qual s'hi pot interposar un recurs d'apel·lació a ambdós efectes en el termini de tres dies següents a la notificació davant d'aquest jutjat i que ha de resoldre l'Audiència Provincial d'Alacant».
  
I perquè de valga de notificació al demandat, el senyor José López Lozano, en parador ignorat, expedisc i firme aquest edicte.
Diari Oficial de la Generalitat Valenciana


Sumari del DOGV 4002, del 18-05-2001 (2001/4430)

Rotlle d'apel·lació número 1.126/2000. Cèdula de notificació.
-------------------------------------------------------------

### Dades del document

Número de DOGV
:   4002

Data del DOGV
:   18-05-2001

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2001/4430


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 1.126/2000. Cèdula de notificació. [2001/Q4430]
  
La Secció de Suport de la Secció Novena de l'Audiència Provincial de València ha dictat, en el rotlle d'apel·lació número 1.126/2000, la sentència que té l'encapçalament i la part dispositiva que es diu tot seguit:
  
«València, 7 d'abril de 2001
  
La Secció de Suport de la Secció Novena de l'Audiència Provincial de València, integrada per les magistrades a què es fa referència més amunt, ha vist i examinat aquest rotlle d'apel·lació civil número 1.126/2000, que prové del judici de menor quantia número 182/1989 del Jutjat de Primera Instància número 1 de Moncada, en el qual han sigut parts, com a apel·lant, el Banco Bilbao-Vizcaya, SA, representat per la procuradora María José Victoria Fuster i assistits pel lletrat Rafael Caso Criado i, com a apel·lada, la senyora Erika Heckerman Seiberling, representada pel procurador Rafael Alario Mont, i assistit pel lletrat Fernando Prado Díaz. És ponent Carmen Ferrer Tárrega.
  
Decisió
  
Que amb la desestimació del recurs d'apel·lació interposat per la procuradora María José Victoria Fuster, en nom i representació del Banco Bilbao-Vizcaya, SA, pel que fa a les costes processals imposades en la sentència de 18 de juliol de 2000, dictada pel Jutjat de Primera Instància número 1 de Moncada en el judici de menor quantia número 182/1998, confirmem aquesta sentència íntegrament.
  
Amb expressa imposició de costes causades en aquesta alçada a la part apel·lant.
  
S'hi pot interposar recurs de cassació en el termini de cinc dies des de la publicació, per interés cassacional o infracció processal d'acord amb la nova Llei d'Enjudiciament Civil».
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, el senyor Julio Rodríguez Domínguez.
Diari Oficial de la Generalitat Valenciana


Sumari del DOGV 4156, del 27-12-2001 (2001/12695)

Notificació a María Llopis Escrivá. Expedient número 46/1634/1999.
------------------------------------------------------------------

### Dades del document

Número de DOGV
:   4156

Data del DOGV
:   27-12-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/12219


Organisme emissor
:   Conselleria de Benestar Social

Tipus de document
:   Anunci

Notificació a María Llopis Escrivá. Expedient número 46/1634/1999. [2001/M12080]
  
Com que no s'ha pogut practicar la notificació personal a la persona interessada, de l'acte administratiu que a continuació s'indica, es procedeix a la publicació d'un extracte d'aquest en el Diari Oficial de la Generalitat Valenciana, d'acord amb l'article 59.4 de la Llei 30/1992, de 26 de novembre, de Règim Jurídic de les administracions Públiques i del Procediment Administratiu Comú, en relació amb l'article 61 d'aquest text legal.
  
Perquè la persona interessada puga tenir coneixement íntegre de l'acte i en quede constància, podrà comparéixer en el termini de 10 dies, des de la publicació d'aquest anunci en el DOGV, en la seu de la Direcció General de Serveis Socials, Servei de Prestacions, sítia al carrer de Colom, 80, de València, de 10.00 a 14.00 hores.
  
- Expedient número: 46/1634/1999
  
- Persona interessada: María Llopis Escrivá
  
- Últim domicili conegut: avinguda del Port, 8, B, 1, 31, València
  
Extracte del contingut
  
- Resolució de la directora general de Serveis Socials (per delegació del conseller de Benestar Social, Resolució de 30 de gener de 2001; DOGV número 3.936), de data 18 de setembre de 2001, en què s'adopten acords d'interés per a la persona interessada, concretament la resolució de minoració respecte de la Resolució de concessió 62/99 de l'ajuda per a l'atenció d'ancians i d'ancianes des de l'àmbit familiar per a l'exercici de 2001.
  
- Impugnació de la resolució: contra aquesta resolució, que esgota la via administrativa, d'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, la persona interessada podrà interposar en el termini d'un mes comptador des de l'endemà de la publicació, recurs de reposició, o bé interposar directament recurs contenciós administratiu davant la corresponent sala del Tribunal Superior de Justícia de la Comunitat Valenciana, en el termini de dos mesos, des de l'endemà de la seua publicació d'acord amb allò previst en la Llei 29/1998, de 13 de juliol, reguladora de l'esmentada jurisdicció.
Diari Oficial de la Generalitat Valenciana


Sumari del DOGV 3956, del 09-03-2001 (2001/2143)

RESOLUCIÓ de 2 de març de 2001, del conseller d'Obres Públiques, Urbanisme i Transports, relativa al pagament de la fase prèvia a l'ocupació per l'expropiació forçosa de l'obra «OT5-S21-93.58. Supressió del pas a nivell B-2 de la línia 1 (Llíria-Empalme) en el p. k. 24,094. Terme municipal de Burjassot».
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3956

Data del DOGV
:   09-03-2001

Secció del DOGV
:   V. ALTRES ANUNCIS - F) EXPROPIACIONS

Número del document
:   2001/2143


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 2 de març de 2001, del conseller d'Obres Públiques, Urbanisme i Transports, relativa al pagament de la fase prèvia a l'ocupació per l'expropiació forçosa de l'obra «AI5-C16-61.77. Supressió del pas a nivell B-2 de la línia 1 (Llíria-Empalme) en el p. k. 24,094. Terme municipal de Burjassot». [2001/F2143]
  
Lloc: Ajuntament de Burjassot
  
Dia Hora
  
20.03.2001 de 10.00 a 14.00
  
Els interessats hauran d'assistir proveïts del document nacional d'identitat i acreditar la seua titularitat si no ho han fet en una altra fase del procediment, i si optaren per ser representats per unes altres persones, estes hauran d'acreditar la seua representació, en la forma establida en l'article 32 de la Llei 30/1992, de 26 de novembre.
  
Se significa que el present anunci es publica igualment als efectes establits en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció feta per la Llei 4/1999, per als interessats que figuren com a desconeguts o que el domicili dels quals s'ignora.
Diari Oficial de la Generalitat Valenciana


Sumari del DOGV 3976, del 09-04-2001 (2001/2893)

Informació pública del programa d'actuació aïllada de la confluència del carrer del Riu Segre amb el carrer de Pedro Cabanes de València.
-----------------------------------------------------------------------------------------------------------------------------------------

### Dades del document

Número de DOGV
:   3976

Data del DOGV
:   09-04-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/2893


Organisme emissor
:   Progalzar, SL

Tipus de document
:   Anunci

Informació pública del programa d'actuació aïllada de la confluència del carrer del Riu Segre amb el carrer de Pedro Cabanes de València. [2001/F2893]
  
L'entitat Progalzar, SL, ha formulat la proposta de programa d'actuació aïllada que comprén: alternativa tècnica, projecte de reparcel·lació i projecte d'urbanització a l'empara del que s'estableix en l'article 44 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
De conformitat amb el que s'estableix en l'article 46.3 de la llei esmentada, se sotmet a informació pública la referida documentació, i es fa constar:
  
1. L'objecte de l'actuació aïllada que es pretén emprendre el constitueix l'execució de les obres d'urbanització i desenvolupament urbanístic dels terrenys compresos en la confluència del carrer del Riu Segre i el carrer de Pedro Cabanes de València.
  
2. La notaria en què està protocol·litzada la documentació és la del senyor Manuel A. Rueda Pérez, situada a València, carrer de Roger de Llúria, 28.
  
3. La dita documentació se sotmet a informació pública pel termini de 20 dies a comptar des de la publicació d'aquest anunci en el Diari Oficial de la Generalitat Valenciana.
  
Durant el termini esmentat, qualsevol persona podrà comparéixer a l'expressada notaria per a obtenir còpia de l'acta de protocol·lització de la proposta de programa, o sol·licitar que se li exhibisca.
  
En el termini d'informació pública es podran presentar al Servei de Gestió Urbanística tant al·legacions com alternatives tècniques que pretenguen competir amb la que s'exposa al públic.
  
4. Durant els cinc dies següents al venciment del termini d'informació pública, qualsevol persona podrà presentar a l'Oficina de Contractació de l'ajuntament proposicions juridicoeconòmiques en plica tancada. L'acte d'obertura de pliques es realitzarà el dia hàbil següent a la finalització d'aquest termini, tret que siga dissabte, cas en què es traslladarà al següent hàbil.
  
Aquest anunci, de conformitat amb l'article 59.4 de la Llei 30/1992, de 26 de novembre, val com a notificació als propietaris afectats que puguen resultar desconeguts, s'ignore el lloc de notificació, o bé, intentada aquesta, no s'haja pogut realitzar. I per resultar afectades:
  
- Tiden, SA, carrer de Colom, 60, 7-B, de València.
  
- Banco de Alicante, SA.
Diari Oficial de la Generalitat Valenciana


Sumari del DOGV 3965, del 23-03-2001 (2001/2512)

RESOLUCIÓ de 15 març de 2001, de la Direcció General d'Ensenyaments Universitaris de la Conselleria de Cultura i Educació, per la qual se cita als interessats en el procediment administratiu de referència a comparèixer en la via jurisdiccional.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3965

Data del DOGV
:   23-03-2001

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2001/2512


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 15 març de 2001, de la Direcció General d'Ensenyaments Universitaris de la Conselleria de Cultura i Educació, per la qual se cita als interessats en el procediment administratiu de referència a comparèixer en la via jurisdiccional. [2001/X2512]
  
La Secció Segona de la Sala Contenciosa Administrativa del Tribunal Superior de Justícia de la Comunitat Valenciana ha reclamat d'esta unitat administrativa l'expedient referit al procediment que es descriu:
  
Recurrent: Associació Lliure de Membres de la Universitat Miguel Hernández i altres.
  
Interessats: els afectats per la publicació de l'Ordre de 23 de novembre de 2000, de la Conselleria de Cultura i Educació, per la qual s'aprova la relació de llocs de treball del personal funcionari i laboral d'administració i serveis de la Universitat Miguel Hernández d'Elx.
  
Descripció: recurs contenciós administratiu interposat contra la l'Ordre de 23 de novembre del 2000, de la Conselleria de Cultura i Educació, per la qual s'aprova la relació de llocs de treball del personal funcionari i laboral d'administració i serveis de la Universitat Miguel Hernández d'Elx, publicada en el DOGV d'11 de desembre de 2000.
  
Recurs contenciós administratiu núm. 280/2001.
  
D'acord amb el que preveu l'article 49 de la Llei Reguladora de la Jurisdicció Contenciosa Administrativa, s'acorda remetre a la Secció Segona de la Sala Contenciosa Administrativa del Tribunal Superior de Justícia de la Comunitat Valenciana l'expedient administratiu de referència i citar als interessats en els procediments descrits, a fi que puguen comparèixer en la via jurisdiccional en el termini de nou dies, si ho estimen convenient, per mitjà d'un escrit en la forma deguda, dirigit a la Secció Segona de la Sala Contenciosa Administrativa del Tribunal Superior de Justícia de la Comunitat Valenciana. Es fa constar, no obstant això, que la Generalitat Valenciana, representada pels lletrats del Gabinet Jurídic de Presidència, compareix en este recurs, en defensa del manteniment de l'acte recorregut.
Diari Oficial de la Generalitat Valenciana


Sumari del DOGV 4080, del 06-09-2001 (2001/8694)

Notificació als interessats de la provisió i plec de càrrecs per incoació d'expedient administratiu de desnonament, per falta de títol. Expedients números V-DAFT-085/2001 i V-DAFT-093/2001.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4080

Data del DOGV
:   06-09-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/8694


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació als interessats de la provisió i plec de càrrecs per incoació d'expedient administratiu de desnonament, per falta de títol. Expedients números V-DAFT-085/2001 i V-DAFT-093/2001. [2001/Q8694]
  
En compliment d'allò que s'ha disposat en els articles 59.4 i 61 de la Llei 30/1992, de 26 de novembre, modificada per la Llei 4/1999, de 13 de gener, de Règim Jurídic de les Administracions Públiques i del Procediment Administratiu Comú, per la present es notifica als interessats que es relacionen que s'ha incoat expedient administratiu de desnonament per falta de títol.
  
Els interessats, per a coneixement i constància del contingut íntegre de l'expedient, podran comparéixer a les oficines de l'Institut Valencià d'Habitatge, SA, situades en l'avinguda de la Plata, número 50, baixos, de València, en horari de 09.00 a 13.00 hores, de dilluns a divendres, excepte festius, i disposen d'un termini, a aquest fi, de 15 dies hàbils.
  
Expedient: V-DAFT-085/2001
  
Adjudicatària: Julia Villar Urrea
  
Ocupant: Eloy Alfaro Villar
  
Codi habitatge: 0722775494
  
Adreça: Albal, número 003, porta 22
  
Localitat: Paterna
  
Règim de cessió: arrendament
  
Data del plec de càrrecs: 24.07.2001
  
Expedient: V-DAFT-093/2001
  
Ocupant: Francisco Manuel Herrero Azorín
  
Codi habitatge: 4373628864
  
Adreça: Benicarló, número 010, porta 08
  
Localitat: Paterna
  
Data del plec de càrrecs: 30.07.2001
Diari Oficial de la Generalitat Valenciana


Sumari del DOGV 4085, del 13-09-2001 (2001/8782)

Informació pública de la configuració de les circumscripcions electorals aplicables al pròxim procés de renovació parcial dels òrgans de govern d'aquesta caixa.
----------------------------------------------------------------------------------------------------------------------------------------------------------------

### Dades del document

Número de DOGV
:   4085

Data del DOGV
:   13-09-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/8782


Organisme emissor
:   Caixa D’Estalvis i Mont de Pietat de Saragossa, Aragó i Rioja

Tipus de document
:   Anunci

Informació pública de la configuració de les circumscripcions electorals aplicables al pròxim procés de renovació parcial dels òrgans de govern d'aquesta caixa. [2001/M8782]
  
En compliment del que disposa l'article 14 del Decret 81/1990, de 28 de maig, del Consell de la Generalitat Valenciana, i l'article 12 del reglament de procediment regulador del sistema de designacions i eleccions dels òrgans de govern d'aquesta entitat, es comunica que la configuració de les circumscripcions electorals aplicables al pròxim procés de renovació parcial dels òrgans de govern d'aquesta caixa serà la següent:
  
a) Pel grup d'impositors:
  
- Circumscripció número 1, que correspon amb la demarcació 24 (la Vall d'Albaida).
  
- Circumscripció número 2, que agrupa les demarcacions 15 (València), 23 (la Costera), 25 (la Safor) i 26 (el Comtat).
  
b) Pel grup de corporacions:
  
- Circumscripció número 1, que correspon amb la demarcació 24 (la Vall d'Albaida).
  
- Circumscripció número 2, que correspon amb la demarcació 23 (la Costera).
  
- Circumscripció número 3, que agrupa les demarcacions 15 (València), 25 (la Safor) i 26 (el Comtat).
  
L'anterior configuració va ser aprovada per la Comissió de Control d'aquesta entitat, en sessió de 17 de juliol de 2001, i autoritzada per l'Institut Valencià de Finances mitjançant Resolució del 31 de juliol de 2001.
Diari Oficial de la Generalitat Valenciana


Sumari del DOGV 3925, del 25-01-2001 (2001/224)

RESOLUCIÓ de 19 de desembre de 2000, del conseller d'Indústria i Comerç i president de l'Institut de la Petita i Mitjana Indústria de la Generalitat Valenciana (IMPIVA), per la qual s'autoritza i es fa pública una modificació pressupostària.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3925

Data del DOGV
:   25-01-2001

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2001/224


Organisme emissor
:   Institut de la Petita i Mitjana Indústria de la Generalitat Valenciana (IMPIVA)

Tipus de document
:   Resolució

RESOLUCIÓ de 19 de desembre de 2000, del conseller d'Indústria i Comerç i president de l'Institut de la Petita i Mitjana Indústria de la Generalitat Valenciana (IMPIVA), per la qual s'autoritza i es fa pública una modificació pressupostària. [2001/X224]
  
Vistos:
  
1. La Resolució de 23 de desembre de 1999, del president de l'IMPIVA, per la qual es convoquen ajudes en matèria de promoció tecnològica i empresarial, millora de tècniques de gestió, microempreses i creació d'empreses i energia.
  
2. La Resolució de 20 de gener de 2000, del president de l'IMPIVA, per la qual es fan públiques les línies pressupostàries que financen els programes d'ajudes IMPIVA per a l'exercici 2000.
  
3. El procediment de modificacions pressupostàries de l'Institut aprovat pel director general en data 12 de març de 1996.
  
4. L'informe proposta del director general de l'IMPIVA, de data 14 de desembre de 2000, que proposa una modificació pressupostària i que s'adjunta a l'expedient.
  
En virtut d'això, i de conformitat amb el que s'ha establit en els articles 18 i 21 de la Llei 10/1999, de 30 de desembre, de Pressupostos de la Generalitat Valenciana per a l'exercici 2000, resolc:
  
1. Autoritzar la següent modificació en la dotació pressupostària de les línies pressupostàries de l'IMPIVA per a l'exercici 2000.
  
2. Trametre a la Conselleria d'Economia, Hisenda i Ocupació la present autorització perquè se'n prenga coneixement.
  
3. Fer pública aquesta modificació pressupostària en el Diari Oficial de la Generalitat Valenciana.
  
La present resolució entrarà en vigor el dia de hui, sense perjudici de la posterior publicació en el Diari Oficial de la Generalitat Valenciana.